વૈશ્વિક બ્રોકરેજ હાઉસ જેપી મોર્ગને મારુતિ સુઝુકીના રેટિંગમાં સુધારો કરીને ઓવરવેઇટ કરવાની સાથે ભાવનો ટાર્ગેટ Rs 10,200નો મૂક્યો હતો. વર્તમાન ભાવથી આ ભાવ લગભગ 15 ટકા પ્રીમિયમે ગણાય. કંપનીની નાણાં વર્ષ 2019માં વર્તમાન વેચાણ ગ્રોથ અને નફા માર્જીનમાં સ્થિરતા જોવાશે એવા રિપોર્ટને પગલે શેરનો ભાવ 1.7 ટકા વધીને Rs 8,979.50ની સપાટીએ બંધ રહ્યો હતો. અન્યમાં હિરો મોટોકોર્પે બાઇક્સના ભાવમાં વધારો કરતાં અને જૂનનું વેચાણ વધીને રહેતાં એક ટકા વધીને Rs 3,450.10ના સ્તરે બંધ રહ્યો હતો. બજાજ ઓટો, તાતા મોટર્સ અને મહિન્દ્રા પણ સુધર્યા હતા.